# Domingo Gundisalvo

Domingo Gundisalvo, també conegut com a Domingo Gonzalvo o, en llatí, Dominicus Gundisalinus (segle xii), va ser un filòsof i traductor d'obres científiques i filosòfiques àrabs al llatí. Va escriure tractats filosòfics aristotèlics.

## Vida

Poc es coneix de la seva vida. Se sap que va ser ardiaca de les catedrals de Segòvia i Toledo. La seva activitat com a traductor sembla haver començat vers el 1140-1150, però ha sigut plenament confirmada durant el període del bisbat de Juan de Toledo (1152-1156). També es té constància de la seva activitat a Toledo fins als anys 1178-1181.
Cal suposar que no sabia àrab, motiu pel qual les seves traduccions són fetes a quatre mans: un mossàrab o un jueu convers llegia el text (àrab o hebreu) i el recitava en llengua romànica (el castellà primitiu que es parlava a Toledo el segle xii) i Gundisalvo l'escrivia en llatí. La identitat del traductor parella (o traductors parelles) de Gundisalvo continua sent controvertida, ja que va signar les seves traduccions amb diferents noms de la seva parella: Magister Johannes, Johannes Hispanus i Avendauth. Hi ha estudiosos que identifiquen tots tres personatges amb Joan Hispalense, el que no sembla gaire probable per la cronologia (Joan Hispalense va ser actiu a la primera meitat del segle xii, no a la segona). Altres estudiosos identifiquen tots tres personatges (diferents de Joan Hispalense) com el mateix: el jueu convers Abraham ibn Daud conegut com a Avendauth, ja que aquest sabia àrab (a més d'hebreu); mentre que, finalment, altres consideren que Johannes Hispanus i Magister Johannes són un mateix mossàrab i Avendauth és un jueu convers que pot o no pot ser Abraham ibn Daud.
De les seves traduccions se’n van fer moltes còpies disseminades per tot Europa. És considerat el re-introductor de l'aristotelisme, sobretot a través de les seves traduccions de les obres d'Avicenna.

## Obres
### Obra original

* De Divisione Philosophiae
* De Inmortalitate Animae
* De Processione Mundi
* De Unitate

### Traduccions

* Liber introductorius in artem logicae demonstrationes de pseudo-Al-Kindí
* De Intellectu d'Al-Kindí
* De Intellectu d'Al-Farabí
* De scientiis d'Al-Farabí
* De Ortu Scientiarum d'Al-Farabí
* De Anima d'Avicenna
* Logica d'Avicenna
* Fisica d'Avicenna
* Metafisica d'Avicenna
* Maqqasid al-falasifa - Liber Algazel d'Abu-Hàmid al-Ghazalí
* Fons vitae de Ben Gabirol

## Referències

* ↑ Dronke, pàgina 447
* ↑ Lomba Fuentes, pàgina 46. Alvar, pàgina 62.
* ↑ Riera Palmero, pàgines 63-64. Rivera, pàgines 267-280.
* ↑ Robinson, pàgina 45.
* ↑ Niclós, pàgines 133.
* ↑ Niclós, pàgina 134.
* ↑ Lomba Fuentes, pàgines 46 i següents
* ↑ Atribuït per alguns estudiosos a Joan Hispalense

## Bibliografia

* Alvar, Carlos. Traducciones y traductores. Materiales para una historia de la traducción en Castilla durante la Edad Media. Centro de Estudios Cervantinos. Alcalà de Henarés, 2010. ISBN 978-84-96408-68-5. (castellà)
* Dronke, Peter, (ed.). A History of Twelfth Century Western Philosophy. Cambridge University Press, 1988. ISBN 0-521-42907-2. Pàgines 386-404. (anglès)
* Lomba Fuentes, Joaquin. La raíz semítica de lo europeo. Ediciones AKAL. Madrid, 1997. ISBN 84-460-0787-8.
* Niclós, José Vicente. Tres culturas, tres religiones. Editorial San Esteban. Salamanca, 2001. ISBN 84-8260-074-5. (castellà)
* Riera Palmero, Juan. El influjo greco-àrabe en la medicina latina medieval. A García Guinea, Miguel Ángel (dir.). Vida Cotidiana en la España Medieval. Ediciones Polifemo. Madrid, 1998. ISBN 84-86547-46-6. Pàgines 55-83. (castellà)
* Rivera, Juan Francisco. Nuevos datos sobre los traductores Gundisalvo y Juan Hispano. Al-Andalus, Volum 31 Num. 1 (1966). ISSN 0304-4335. Pàgines 267-280. (castellà)
* Robinson, Maureen. The Heritage of Medieval Errors in the Latin Manuscripts of Johannes Hispalensis (John of Seville). Al-Qantara. Volum 28, Num. 1 (2007). ISSN 0211-3589. Pàgines 41 a 71. (anglès)
* Rucquoi, A. Gundisalvus ou Dominicus Gundisalvi? . Bulletin de Philosophie Médiévale. Volum 41 (1999). ISSN 0068-4023. Pàgines 85 a 106. (francès)

## Enllaços externs

* Fidora, Alexander. Recepción de San Isidoro de Sevilla por Domingo Gundisalvo (ca. 1110-1181): Astronomía, Astrología y Medicina en la Edad Media. Mirabilia. Volum 1 (2001). Pàgines 136-149. ISSN 1676-5818.
* Warszawski, Jean Marc. Biografia a la Web musicologie.org. Consultada el 2 de novembre de 2012.